છેલ્લા એક મહિનામાં ગતિ લોજિસ્ટિક્સ કંપની શેરમાં ૨૦ ટકાનો ઉછાળો નોંધાયો છે, જ્યારે સ્નોમેન લોજિસ્ટિક્સ કંપનીના શેરમાં ૨૧ ટકાનો ઉછાળો જોવાયો છે. વિધાનસભાની ચૂંટણી બાદ જીએસટી બિલ સંબંધી અવરોધ દૂર થવાની સંભાવના બ્રોકરેજ કંપનીઓ દ્વારા વ્યક્ત કરાઇ છે. દરમિયાન ઉદ્યોગજગત પણ જીએસટી બિલ ઝડપથી પસાર થાય તેવી અપેક્ષા રાખી રહ્યું છે, જોકે સંસદમાં ચોમાસુ સત્રમાં બિલ પસાર થાય છે કે નહીં તે અંગે શંકા છે, પરંતુ જીએસટી બિલના સમર્થનમાં વધુ ને વધુ વિરોધ પક્ષ આગળ આવે તે માટે એડીચોટીનું જોર સરકાર લગાવી રહી છે.